projecte-aina/catalan_government_crawling huggingface dataset:
Les categories de les contractacions que s'ofereixen són les següents:
Professorat lector tenure-eligible/Tenure-eligible lecturer: és la categoria d'inici a la carrera acadèmica en la qual es fa un contracte temporal com a professor lector (Llei 1/2003 de 19 de febrer, d'Universitats de Catalunya).
Es tracta d'un contracte a temps complet i per un període no superior a cinc anys.
Per accedir a aquesta figura cal disposar del títol de doctor i d'un informe favorable de l'Agència per a la Qualitat del Sistema Universitari de Catalunya.
En finalitzar aquest contracte, la universitat es compromet a convocar un concurs d'agregat permanent, sempre que el professor hagi superat una avaluació de la seva feina, que tindrà lloc durant el darrer any del seu contracte temporal.
Per superar aquesta avaluació, el professor haurà d'obtenir una acreditació de recerca de l'AQU amb una puntuació mínima de 60 sobre 100; a banda, haurà d'haver acumulat prou mèrits perquè la comissió internacional de selecció que el va proposar com a tenure-eligible es pronunciï favorablement a la seva estabilització.
Professorat agregat/Associate professor: suposa una provada capacitat docent i investigadora.
És la primera categoria superior en la qual es gaudeix d'un contracte indefinit i per accedir a aquesta figura és necessari disposar del títol de doctor, acreditar tres anys d'activitat docent i de recerca i obtenir l'acreditació de recerca de l'Agència per a la Qualitat del Sistema Universitari de Catalunya o equivalent.
Professorat catedràtic/Full professor: suposa una carrera docent i investigadora consolidada.
És la categoria contractual que correspon a l'etapa més avançada de la carrera acadèmica i gaudeix de contracte indefinit.
Per accedir a aquesta figura és necessari disposar del títol de doctor, acreditar tres anys d'activitat docent i de recerca i obtenir l'acreditació de recerca avançada de l'Agència per a la Qualitat del Sistema Universitari de Catalunya.
Professorat visitant tenure-eligible/Tenure-eligible full professor: es fa un contracte temporal com a visitant (Llei 1/2003 de 19 de febrer, d'Universitats de Catalunya).
Es tracta d'un contracte a temps complet i pel període que es determini a l'oferta.
Per accedir a aquesta figura cal disposar del títol de doctor i tenir una trajectòria científica propera a la que l'Agència per a la Qualitat del Sistema Universitari de Catalunya (AQU) requereix per a l'acreditació de recerca avançada.
En finalitzar aquest contracte, la universitat es compromet a convocar un concurs de catedràtic contractat permanent, sempre que el professor hagi superat una avaluació de la seva feina, que tindrà lloc durant el darrer any del seu contracte temporal.
Per superar aquesta avaluació, el professor haurà d'obtenir una acreditació de recerca avançada de l'AQU amb una puntuació mínima de 60 sobre 100; a banda, haurà d'haver acumulat prou mèrits perquè la comissió internacional de selecció que el va proposar com a tenure-eligible es pronunciï favorablement a la seva estabilització.
En funció del tipus de contracte al qual us presenteu, els requisits per poder participar-hi són els següents:
- Títol de doctorat: cal disposar del títol en el moment del tancament del període de recepció de candidatures de la primera part.
- Acreditació de l'Agència per a la Qualitat del Sistema Universitari de Catalunya (AQU Catalunya): per superar la primera part i poder participar en la segona, cal obtenir l' informe favorable per a professorat lector d'AQU Catalunya.
Consulteu aquí els criteris i nivell d'exigència per obtenir l'informe.
Podeu presentar sol·licituds a la primera part tant si disposeu d'aquest informe com si no en disposeu.
En cas que no en disposeu, un cop hàgiu presentat la vostra candidatura, us informarem de com podeu sol·licitar l'avaluació per part d'AQU Catalunya (més informació a la secció Primera part: crida internacional ).
Per als concursos de lector, acreditar una desvinculació acadèmica de 2 anys de la universitat convocant es considerarà un mèrit preferent.
Si la desvinculació acadèmica ha quedat acreditada en el marc del concurs de lector no caldrà que es torni a acreditar en un concurs d'agregat.
Consulteu l' Acord del CIC per a més informació.
- Títol de doctorat: cal haver obtingut el títol de doctorat almenys tres anys abans de la data de tancament del període de recepció de candidatures de la primera part.
- Desvinculació: cal haver estat dos anys desvinculat acadèmicament de la universitat convocant en el moment de la signatura del contracte o haver obtingut el títol de doctorat en una universitat diferent de la convocant (consulteu l' Acord del CIC per a més informació sobre com computar el temps de desvinculació).
La desvinculació només s'exigirà la primera vegada que s'accedeixi a una contractació de professorat agregat o catedràtic contractat, a més, si ja s'ha acreditat en el marc d'un concurs de professorat lector com a mèrit preferent, tampoc caldrà tornar-la a acreditar.
- Acreditació de l'Agència per a la Qualitat del Sistema Universitari de Catalunya (AQU Catalunya): per superar la primera part i poder participar en la segona, cal obtenir l' acreditació de recerca d'AQU Catalunya.
Consulteu aquí els criteris i nivell d'exigència per obtenir l'acreditació.
Podeu presentar sol·licituds a la primera part tant si disposeu d'aquesta acreditació com si no en disposeu.
En cas que no en disposeu, un cop hàgiu presentat la vostra candidatura, us informarem de com podeu sol·licitar l'avaluació per part d'AQU Catalunya (més informació a Primera part: crida internacional ).
La segona part del procés s'obre amb la convocatòria formal de les contractacions que les universitats convocants publiquen al Diari Oficial de la Generalitat de Catalunya (DOGC).
Des del Pla Serra Húnter (PSH) informarem les persones candidates que hagin presentat la seva sol·licitud a la primera part i l'hagin superada de l'obertura de la segona part i de com han de procedir.
Des del PSH es fixen les condicions de contorn dels concursos convocats en el marc del Pla, però són les universitats convocants les que gestionen aquesta part del procés d'acord amb la seva normativa pròpia.
El concurs consta de dues fases.
La primera fase consisteix en l'anàlisi i l'avaluació dels mèrits específics de la persona candidata i té caràcter eliminatori.
La segona fase consisteix en una prova presencial en què s'avalua la idoneïtat de la persona candidata per optar al contracte objecte de concurs.
Es recomana consultar la composició de la comissió de selecció.
L'avaluació es fa d'acord amb els criteris de valoració que estableixi cada comissió de selecció, considerant especialment la significació i l'impacte de les publicacions científiques i tècniques; els projectes de recerca competitius aconseguits; la qualitat i el reconeixement de la docència exercida; les activitats de transferència de coneixement, els drets de propietat intel·lectual i les patents registrades; la capacitat de lideratge; la mobilitat i la visibilitat internacional, i altres fites acadèmiques i professionals destacades de la persona candidata.
A la prova presencial, que és pública, les persones candidates han de fer, durant un màxim d'una hora i mitja, una presentació personal breu seguida d'un seminari sobre el tema que considerin adient (o el que estableixi la comissió de selecció).
A continuació, la comissió formularà les qüestions que consideri oportunes a les persones candidates, tant sobre els mèrits aportats al curriculum vitae com sobre el seminari impartit, o sobre qualsevol altre aspecte relacionat amb el contracte ofert i l'activitat que caldrà desenvolupar.
Per participar en la segona part, caldrà que presenteu a la universitat convocant la vostra sol·licitud d'admissió al concurs.
També caldrà que aporteu la documentació següent, així com qualsevol altra documentació que estableixin les bases de la convocatòria:
L'avaluarà la comissió de selecció i pot ser en format lliure.
Un document on es destaquin les cinc aportacions acadèmiques més valuoses de la persona candidata (articles, projectes aconseguits, llibres, patents, etc.).
Una descripció breu de la trajectòria docent (màxim una pàgina).
Una declaració succinta dels interessos docents i de recerca de la persona candidata per als propers cinc anys en relació amb l'àmbit del contracte ofert i del departament on s'ofereix (màxim sis pàgines).
Obtinguda durant la primera part del procés.
El termini per presentar sol·licituds per a ofertes de lector de la segona convocatòria 2020 s'obrirà el dia 21 de setembre i tancarà el 15 d'octubre 2020.
El termini per presentar sol·licituds per a ofertes d'agregat de la segona convocatòria 2020 s'obrirà el dia 19 d'octubre i tancarà el 5 de novembre de 2020.
Per a presentar una candidatura a una de las contractacions que s'ofereixen, segueixi els següents passos:
Aquest portal permet actualitzar les vostres dades i conèixer l'estat de les vostres sol·licituds en qualsevol moment.
IMPORTANT: si ja teniu l'acreditació necessària per participar en la segona part del procés, no cal que feu res més.
Si no disposeu de l'acreditació, en el correu de confirmació trobareu les instruccions per sol·licitar l'avaluació d'AQU Catalunya, així com l'URL per accedir al tràmit i el vostre codi d'identificació («SHP code»).
A diferència de convocatòries anteriors, cal que presenteu la vostra sol·licitud d'avaluació a AQU Catalunya.
Si no teniu l'acreditació d'AQU, cal que seguiu el link al tràmit d'AQU Catalunya i:
Us recomanem que consulteu les instruccions detallades dels passos que cal seguir en aquesta guia:
Les comissions encarregades de jutjar els mèrits acadèmics dels aspirants han estat seleccionades de forma que es garanteixi la transparència del procés de selecció d'aspirants, estan formades per persones de reconegut prestigi, tant nacional com internacional, i són nomenades pel rector o rectora de la universitat convocant.
Les comissions estan formades per un president o presidenta, escollit de comú acord pel rector i la direcció acadèmica del Serra Húnter Programme (SHP, Pla Serra Húnter), dos vocals escollits pel rector, i altres dos vocals seleccionats per la direcció acadèmica del Pla.
Un dels vocals escollits per la universitat convocant actua com a secretari de la comissió.
Amb caràcter general, els membres de la comissió hauran de disposar d'un nivell de reconeixement ampli dins del seu àmbit de coneixement, tant docent com investigador, amb un nivell d'internacionalització important i, preferiblement, amb experiència i coneixement del sistema acadèmic, tant propi com internacional.
Els membres designats estaran en situació activa i aquells que prestin serveis a una universitat espanyola hauran d'acomplir els criteris següents:
Per a les persones candidates a membres de les comissions avaluadores que hagin efectuat una carrera acadèmica externa al sistema universitari espanyol, es valora que tinguin mèrits equivalents als anteriors.
Per garantir l'objectiu de l'SHP –que vol fomentar la contractació de personal docent i investigador altament qualificat i amb mèrits homologables als dels estàndards internacionals–, els membres de la comissió hauran de tenir un coneixement suficient de la llengua anglesa.
Ateses les característiques específiques de l'àrea de coneixement o la trajectòria professional del membre de la comissió proposat, es pot eximir del compliment d'algun d'aquests requisits, sempre que s'acrediti de forma raonada el compliment de criteris equivalents que garanteixin la idoneïtat per formar part de la comissió de selecció.
Les persones proposades per a cada contracte hauran de presentar en el termini de temps que determini la universitat convocant els documents que acreditin els requisits per poder ser contractats.
Un cop comprovada la documentació el rector/a corresponent adjudicarà el contracte, d'acord amb la proposta de la comissió de selecció i la normativa vigent.
Els candidats proposats subscriuran els contractes amb les universitats corresponents un cop publicada al web de la universitat la resolució d'adjudicació de la contractació, en el termini màxim de 6 mesos a comptar de l'endemà de l'adjudicació de la contractació, prorrogable de mutu acord.
En el contracte que es subscriurà, es faran constar les següents clàusules addicionals, que haurà de complir el professor/a contractat/da en el si del Pla Serra Húnter:
*indicant-ho a la seva filiació juntament amb el nom (per exemple seguint el model: Nom autor/Serra Húnter Fellow/universitat/departament/adreça/ciutat/país) o, si la revista no ho permet, incloent als agraïments la següent frase: "The author (o el seu nom si són varis autors) is a Serra Húnter Fellow."
Per tal de poder ser contractat per una universitat pública catalana en qualsevol de les categories de professorat doctor, la legislació estableix que els títols de doctor emesos per una universitat fora de l'estat espanyol estiguin homologats.
Aquesta homologació s'haurà de tramitar si sou seleccionats.
Recomanem que consulteu a la universitat convocant del contracte en que esteu interessats per a més informació sobre el tràmit d'homologació.
A la segona convocatòria del Pla Serra Húnter 2020 s'ofereixen el següent número de contractes:
La crida internacional per presentar-se a ofertes de professorat lector tenure-eligible estarà oberta del 21 de setembre al 15 d'octubre de 2020.
La crida internacional per presentar-se als concursos de professorat agregat estarà oberta del 19 d'octubre al 5 de novembre 2020.
Per presentar la vostra sol·licitud consulteu l'apartat Presentació de candidatures.
Per a més informació sobre tot el procés aneu a l'apartat Procés de selecció.
A la segona convocatòria del Pla Serra Húnter 2019 s'ofereixen el següent número de contractes:
La crida internacional per presentar-se als concursos de professorat lector tenure-eligible va tancar el passat 30 de setembre de 2019.
La crida internacional per presentar-se als concursos de professorat agregat va tancar el passat 3 de novembre de 2019.
Per presentar la vostra sol·licitud consulteu l'apartat Presentació de candidatures.
Per a més informació sobre tot el procés aneu a l'apartat Procés de selecció.
Les universitats ja han iniciat la segona part del procés selectiu mitjançant la publicació al Diari Oficial de la Generalitat de Catalunya (DOGC) dels respectius concursos.
La Universitat Autònoma de Barcelona va publicar la convocatòria dels concursos l'11 de desembre de 2019, la Universitat Politècnica de Catalunya el 23 de desembre de 2019, la Universitat de Girona el 14 de gener de 2020, la Universitat de Lleida el 22 de gener de 2020, la Universitat Pompeu Fabra el 3 de febrer de 2020 per a l'oferta UPF-AG-8040 i el 12 de juny per a les ofertes UPF-AG-8037 i UPF-AG-8038-39.
Per al cas de les ofertes UAB-LE-8014 en Musicologia de la Universitat Autònoma de Barcelona i UdG-LE-8052 en Màquines i motors tèrmics de la Universitat de Girona, els concursos es van convocar el 30 de juliol de 2019 i el 18 de setembre de 2019, respectivament, atès que totes les persones candidates ja disposaven de l'informe favorable de lector d'AQU.
Tota la informació i actualitzacions sobre el desenvolupament dels concursos estaran disponibles a les pàgines web de les universitats.
Així que les universitats publiquin la convocatòria oficial, trobareu els enllaços a la part dreta d'aquesta pàgina web (o a la part inferior en la versió per a mòbils).
Per ser admesos al concurs, els candidats han de presentar una sol·licitud formal a les universitats convocants de les ofertes del seu interès i aportar els documents preceptius de la segona part d'acord amb les bases de la convocatòria.
Quan la universitat convoca els concursos, des del Pla Serra Húnter informem els candidats que han superat la primera part.
Així mateix, candidats que ja disposin de l'acreditació, i que no es van presentar a la primera part del procés, poden presentar la seva sol·licitud directament a la universitat.
Els resultats de la primera part (crida internacional) van ser els següents: Universitat Autònoma de Barcelona, Universitat Politècnica de Catalunya, Universitat Pompeu Fabra, Universitat de Lleida i Universitat de Girona.
Una vegada les universitats hagin publicat la llista definitiva d'admesos i exclosos per part de la universitat, i s'hagi constituït la comissió de selecció, s'iniciarà una primera fase d'avaluació de la documentació i, posteriorment, una segona fase presencial per als candidats que hagin estat seleccionats a la primera fase.
Es preveia que les proves presencials es duguessin a terme durant la primavera de 2020, però degut a la situació d'emergència sanitària causada per la Covid-19 i la declaració d'estat d'alarma el desenvolupament dels concursos s'ha allargat.
Ara es preveu que les proves es duguin a terme seguint tots els protocols de seguretat al llarg de l'estiu i la tardor 2020.
Presentació de sol·licituds i informació del concurs a la universitat:
Els contractes que s'ofereixen en aquesta convocatòria són els següents:
Ciència Política i de Dret Públic
Publicitat i relacions públiques
Publicitat, Relacions Públiques i Comunicació Audiovisual
Biologia Animal, de Biologia Vegetal i d'Ecologia
Didàctica de les ciències experimentals
Didàctica de la Matemàtica i de les Ciències Experimentals
Mètodes d'investigació i diagnòstic en educació
Didàctica de l'expressió plàstica
Didàctica de l'Expressió Musical, Plàstica i Corporal
Traducció i d'Interpretació i d'Estudis de l'Àsia Oriental
Didàctica de les ciències socials
Didàctica de la Llengua i la Literatura, i de les Ciències Socials
Didàctica de la llengua i la literatura
Comercialització i investigació de mercats
Administració d'Empreses i Gestió Econòmica dels Recursos Naturals
Informàtica i Enginyeria Industrial
Tecnologies Digitals i de la Informació
La primera i la segona part del procés selectiu ha conclòs.
La Universitat de Lleida va publicar la seva resolució el 21 de novembre de 2017 i la Universitat Autònoma de Barcelona va publicar la seva resolució el 13 de desembre de 2017.
Les universitats han realitzat els concursos i les comissions de selecció han emès les seves propostes de contractació.
Podeu consultar la llista de professorat seleccionat en el marc de la primera convocatòria 2017 a la secció Professors seleccionats.
Estadística i Investigació Operativa
Biologia Cel·lular, Fisiologia i Immunologia
Didàctica de les llengües, plurilingüisme i intercomprensió
Educació Lingüística i Literària i de Didàctica de les Ciències Experimentals i de la Matemàtica
Literatura Espanyola Moderna i Contemporània
Filologia Hispànica, Teoria de la Literatura i Comunicació
Patologia i Terapèutica Experimental
Màrqueting i Investigació de Mercats
Traducció i Ciències del Llenguatge
Tecnologia de la Informació i les Comunicacions
Didàctica de llengua i la literatura
Didàctica i organització escolar (*)
(*) Aquestes places estan reservades, d'acord amb l'article 21.U.2 de la Llei 36/2014, de 26 de desembre, de pressupostos generals de l'Estat per a l'any 2015, als candidats que hagin obtingut al llarg de la seva carrera una beca Ramón y Cajal del Govern d'Espanya.
Bioquímica i biologia molecular (*)
Mètodes d'Investigació i Diagnòstic en Educació
Tecnologies Digitals i de la Informació
Enginyeria Electrònica, especialitat Instrumentació Electrònica Biomèdica
El dia 4 de març de 2016 es va publicar al Diari Oficial de la Generalitat de Catalunya la convocatòria Serra Húnter, que ha suposat l'inici d'una nova fase del procés selectiu per a la contractació en el si d'aquest Pla.
Llevat de la UB, que va fer la publicació al Diari Oficial de la Generalitat de Catalunya, el dia 14 de març.
Tots els concursos s'han realitzat i les contractacions han estat adjudicades, llevat del concurs UPC-LE-204 d'Enginyeria Nàutica que ha quedat vacant.
Podeu consultar el llistat de professorat seleccionat en el marc de la convocatòria 2015 a l'apartat Professors seleccionats
Actualment s'estan duent a terme els concursos a les universitats.
La Universitat Autònoma de Barcelona va publicar la seva resolució el 12 d'abril de 2019, la Universitat de Lleida el 6 de juny de 2019, la Universitat de Barcelona el 7 de juny de 2019, la Universitat Politècnica de Catalunya l'11 de juny de 2019, la Universitat Pompeu Fabra el 12 de juny de 2019 i la Universitat de Girona el 18 de setembre de 2019.
Per al cas de les ofertes de la Universitat Pompeu Fabra UPF-AG-7119-7120 de Llengua Catalana, atès que totes les persones candidates ja disposaven de l'acreditació de recerca d'AQU, es va poder convocar el concurs el dia 4 de febrer de 2019.
Tota la informació i actualitzacions sobre el desenvolupament dels concursos estan disponibles a les pàgines web de les universitats.
Trobareu els enllaços a la part dreta d'aquesta pàgina web (o a la part inferior en la versió per a mòbils).
Els resultats de la primera part (crida internacional) van ser els següents: Universitat de Barcelona, Universitat Autònoma de Barcelona, Universitat Politècnica de Catalunya, Universitat Pompeu Fabra, Universitat de Lleida i Universitat de Girona.
Una vegada les universitats hagin publicat la llista definitiva d'admesos i exclosos per part de la universitat, i s'hagi constituït la comissió de selecció, s'inicia una primera fase d'avaluació de la documentació i, posteriorment, una segona fase presencial per als candidats que hagin estat seleccionats a la primera fase.
Es preveu que les proves presencials es duguin a terme a finals de 2019 o inicis de 2020.
Presentació de sol·licituds i informació del concurs a la universitat:
Els contractes que s'ofereixen en aquesta convocatòria són els següents:
(*) Aquest concurs està reservat, d'acord amb l'article 21.U.2 de la Llei 36/2014, de 26 de desembre, de pressupostos generals de l'Estat per a l'any 2015, als candidats que hagin obtingut al llarg de la seva carrera una beca Ramón y Cajal del Govern d'Espanya.
Així doncs, només podran presentar-se a la fase de la convocatòria formal els candidats que acreditin aquesta condició.
Actualment s'ha tancat la primera part del procés selectiu.
Els resultats de la primera part van ser els següents: resultats de la Universitat Autònoma de Barcelona (UAB); resultats de la Universitat Politècnica de Catalunya (UPC); resultats de la Universitat Pompeu Fabra (UPF); resultats de la Universitat de Lleida (UdL); i resultats de la Universitat Rovira i Virgili (URV).
La segona part del procés de selecció s'inicia amb la publicació de la convocatòria formal al Diari Oficial de la Generalitat de Catalunya (DOGC) per part de les universitats.
Els candidats hauran de presentar una sol·licitud formal a les universitats convocants de les places del seu interès d'acord amb les bases de la convocatòria.
Hauran d'aportar els documents preceptius per a la segona part del procés (les aportacions acadèmiques més valuoses, la trajectòria docent i els interessos docents i de recerca) en cas que no els hagin aportat ja, i podran també actualitzar el CV o la documentació.
Les universitats ja han iniciat la segona part del procés selectiu mitjançant la publicació al DOGC dels respectius concursos.
La Universitat Autònoma de Barcelona ha publicat la seva resolució el 8 de novembre de 2018, la Universitat Rovira i Virgili el 28 de gener de 2019, la Universitat Pompeu Fabra el 4 de febrer de 2019, la Universitat Politècnica de Catalunya el 22 de febrer de 2019 i la Universitat de Lleida el 25 de febrer de 2019.
Des del Pla Serra Húnter informarem els candidats de l'inici de la segona part.
Així mateix, candidats que ja disposessin de l'acreditació, i que no es van presentar a la primera part del procés, poden presentar la seva sol·licitud directament a la universitat a la segona part.
Una vegada les universitats hagin publicat la llista definitiva d'admesos i exclosos per part de la universitat, i s'hagi constituït la comissió de selecció, s'iniciarà una primera fase d'avaluació de la documentació i, posteriorment, una segona fase presencial per als candidats que hagin estat seleccionats a la primera fase.
Tota la informació i notificacions estaran disponible als webs de les universitats.
Es preveu que les proves presencials es duguin a terme durant el primer semestre de 2019.
Sol·licituds i informació de la 2a Part del procés: